ส่วนที่ 1

การประกอบธุรกิจ

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท โรงพยาบาลนนทเวช จำกัด (มหาชน) เปิดให้บริการเมื่อวันที่ 3 กันยายน 2524
ดำเนินกิจการเป็นโรงพยาบาลเอกชนระดับตติยะภูมิ ( Tertiary Care ) ขนาด 208 เตียง
ด้วยทุนจดทะเบียน 160 ล้านบาท จดทะเบียนเป็นบริษัทมหาชนในตลาดหลักทรัพย์เมื่อปี 2537
ให้บริการรักษาพยาบาลโดยแพทย์ผู้เชี่ยวชาญเฉพาะทางทุกสาขา
พร้อมทีมบุคลากรทางการแพทย์ที่มีประสบการณ์
ทันสมัยด้วยเครื่องมือและอุปกรณ์การแพทย์ที่มีประสิทธิภาพ รวมถึงความพร้อมของศูนย์ส่งเสริมสุขภาพ
( Wellness Center ) มีรถเอกซเรย์ระบบดิจิตอลแบบเคลื่อนที่
ให้บริการตรวจสุขภาพทั้งในและนอกสถานที่
ให้บริการรถพยาบาลฉุกเฉินพร้อมรับ-ส่งผู้ป่วยทั่วประเทศ

บริษัทฯ ได้รับการรับรองระบบคุณภาพมาตรฐานโรงพยาบาล ดังนี้

-   ระบบคุณภาพมาตรฐานอาหารสำหรับผู้ป่วย GMP/HACCP ตั้งแต่ปี 2549

-   ระบบคุณภาพมาตรฐานโรงพยาบาล HA : Hospital Accreditation ตั้งแต่ปี 2550

-   มาตรฐานคุณภาพห้องปฏิบัติการทางการแพทย์ (ISO 15189 : 2007) ตั้งแต่ปี 2550

-   ระบบคุณภาพมาตรฐานโรงพยาบาล JCI จากสถาบัน Joint Commission
    International Accreditation (USA) ตั้งแต่ปี 2554

-   ระบบคุณภาพโรงพยาบาลที่มีการออกแบบระบบงานเพื่อการดูแลผู้ป่วยที่มีคุณภาพ
    โดยอาศัยพื้นฐานทางวิชาการ มีการพัฒนาต่อเนื่องเป็นแบบอย่างที่ดี ได้รับ Good Practice
    of Endometriosis ของการดูแลผู้ป่วยโรคเยื่อบุมดลูกเจริญผิดที่ (Endometriosis)
    จากสถาบันรับรองคุณภาพสถานพยาบาล(องค์การมหาชน) ตั้งแต่ปี 2554

-   มาตรฐานคุณภาพการจัดการด้านพลังงาน (ISO 50001:2011) ตั้งแต่ปี 2556

    1.  วิสัยทัศน์ พันธกิจ ค่านิยมองค์กร และเป้าหมายการดำเนินธุรกิจของบริษัท ดังนี้

วิสัยทัศน์( Vision )

  โรงพยาบาลนนทเวชจะเป็นโรงพยาบาลครอบครัวชั้นนำที่มุ่งเน้นการ
  รักษาพยาบาลเฉพาะทางตติยภูมิ ตามมาตรฐานสากล

  พันธกิจ( Mission )

  ให้บริการด้านการรักษาพยาบาลอย่างมีคุณภาพ มีประสิทธิภาพและได้มาตรฐาน โดยยึด

คุณธรรม จริยธรรม เคารพสิทธิและศักดิ์ศรีผู้ป่วย และ มีการพัฒนาอย่างต่อเนื่อง

  ค่านิยมองค์กร(Core Values) : “ CARES ”

C : Customer Centric มุ่งเน้นลูกค้าเป็นศูนย์กลางในการให้บริการ

A : Accountability & Integrity มุ่งเน้นรับผิดชอบในหน้าที่และปฏิบัติตามจริยธรรม

R : Result-oriented มุ่งเน้นบรรลุเป้าหมายในการทำงาน

E : Excellent Teamwork มุ่งเน้นการทำงานเป็นทีมและเคารพให้เกียรติผู้อื่น

S : Safety มุ่งเน้นการยึดมั่นและปฏิบัติตามมาตรฐานเพื่อความปลอดภัย

เป้าหมายการดำเนินธุรกิจ

  1: ค่านิยมองค์กร (CORE VALUES)

-   มุ่งปลูกฝังค่านิยมองค์กรลงสู่แพทย์และพนักงานอย่างต่อเนื่องเพื่อให้เกิดเป็น

  วัฒนธรรมองค์กร ที่ทุกคนยึดถือปฏิบัติอย่างเคร่งครัด

  2: การเติบโตรายได้แบบยั่งยืน (SUSTAINABLE REVENUE GROWTH)

-   มุ่งพัฒนาศูนย์รักษาเฉพาะทางโดยการมุ่งเน้นพัฒนาบุคลากรและเทคโนโลยีทางการแพทย์ที่ทันสมัย
    เพื่อให้ตรงตามกลุ่มลูกค้าที่มุ่งเน้นและการเปลี่ยนแปลงของตลาด

-   มุ่งเสริมสร้างคุณค่าของการบริการให้กับลูกค้าปัจจุบัน
    โดยเน้นการบริการให้ตรงกับความต้องการของลูกค้ารายบุคคล
    และยึดมั่นจรรยาบรรณในวิชาชีพ

-   ขยายตลาดไปยังกลุ่มลูกค้าใหม่ โดยเสริมสร้างความสัมพันธ์กับพันธมิตรทางธุรกิจ

  3: รักษาพยาบาลและบริการตามมาตรฐานโดยลูกค้าเป็นศูนย์กลาง

  (CUSTOMER-DRIVEN STANDARD HEALTHCARE)

-   เสริมสร้างวัฒนธรรมความปลอดภัยในระดับองค์กร หน่วยงาน และพนักงาน
    โดยมุ่งนำระบบบริหารความเสี่ยงและคุณภาพเชิงรุก โดยกระตุ้นให้เกิดการค้นหา ความเสี่ยง
    วิเคราะห์ แก้ไข ป้องกัน ติดตาม และรายงานอย่างสม่ำเสมอ

-   ส่งเสริมการพัฒนาระบบคุณภาพอย่างต่อเนื่อง
    โดยการส่งเสริมให้มีการวิจัยและการทำโครงการ Continuous Quality Improvement
    (CQI) ในหน่วยงาน

-   มุ่งพัฒนาบริการรักษาพยาบาลที่เป็นเลิศในทุกสหสาขาวิชาชีพเพื่อให้การให้บริการมีความเชื่อมโยงและตอบสนองความต้องการของผู้ป่วยเฉพาะโรค

  4: ความสามารถในการบริหารผลิตภาพชั้นนำ (INDUSTRY-LEADING

  PRODUCTIVITY)

-   มุ่งลดความซ้ำซ้อน(Lean)และCost of Poor Quality ของทุกกระบวนการที่สำคัญ
    เพื่อให้เกิดการบริหารต้นทุน พัฒนาคุณภาพการรักษาและบริการอย่างมีประสิทธิภาพสูงสุด

  5: องค์กรพื้นฐานเข้มแข็ง (STRONG ORGANIZATION)

-   พัฒนาบุคลากรให้สอดคล้องกับทิศทางองค์กรและการรักษาเฉพาะทาง รวมทั้งมี

  การกำหนดเส้นทางการเติบโต (Career Path) แผนสืบทอดตำแหน่งงาน

  (Succession Plan) และแผนพัฒนาบุคลากรในตำแหน่งงานที่สำคัญ

-   สร้างเสริมบรรยากาศที่ดีในการทำงานเพื่อให้เกิดขวัญและกำลังใจในการทำงาน

  ของพนักงาน

-   มุ่งพัฒนาประสิทธิภาพของระบบงานโดยการนำเทคโนโลยีสารสนเทศและระบบความปลอดภัยของข้อมูล
    ( IT/ IS /Security) เพื่อรองรับการพัฒนาคุณภาพการรักษา การบริการ และการบริหาร

1.2 การเปลี่ยนแปลงและพัฒนาการที่สำคัญ

-   ปี 2553 : เปิดให้บริการคลินิคสุขภาพเพศชาย
    ให้บริการตรวจวินิจฉัยและรักษาโรคทางระบบปัสสาวะชายรวมทั้งการตรวจสุขภาพเพศชาย
    (Men’s Health Check Up) ครอบคลุมไปถึงคลินิกทางเดินปัสสาวะในเด็ก Pediatric
    Urology Clinic เพื่อให้การบริการตรวจวินิจฉัย รักษา
    และให้คำแนะนำเกี่ยวกับโรคทางเดินปัสสาวะเด็ก
    อีกทั้งยังพัฒนาศูนย์ผิวหนังและศัลยกรรมตกแต่งโดยการนำเทคโนโลยีการรักษาโดยไม่ต้องผ่าตัด
    รวมทั้งการทำศัลยกรรมตกแต่งโดยแพทย์ Plastic Surgery

-   ปี 2554 : ได้รับการรับรอง JCI Accreditation มีการปรับปรุงภูมิทัศน์
    และโถงพักคอยบริเวณต้อนรับด้านหน้าโรงพยาบาลให้สวยงาม ทันสมัย
    ปรับภาพลักษณ์ให้การให้บริการสู่สากล พัฒนาศูนย์หัวใจโดยเพิ่มแพทย์ผู้เชี่ยวชาญทางด้าน
    Intervention และจัดซื้อเครื่อง Cath Lab
    ที่มีเทคโนโลยีใหม่ล่าสุดเพื่อเพิ่มศักยภาพในการรักษา
    และศูนย์มะเร็งเต้านมเพิ่มแพทย์ผู้เชี่ยวชาญและชำนาญการทางด้านมะเร็งและรังสีแพทย์ที่มีความเชี่ยวชาญโดยเฉพาะและจัดซื้อเครื่อง
    Digital Mammogram ทันสมัยและมีประสิทธิภาพสูง

-   ปี 2555 : เปิดศูนย์รังสีและภาพเพื่อการวินิจฉัย (Diagnostic Digital Imaging
    Center) ให้บริการเกี่ยวกับการวินิจฉัยภาพจากการเอกซเรย์ อัลตร้าซาวด์ และ MRI
    เพื่อสร้างความเชื่อมั่นด้านการรักษาพยาบาลที่มีประสิทธิภาพและได้มาตรฐาน
    ตอบสนองความต้องการด้านสุขภาพอย่างครบวงจร
    และปรับปรุงพื้นที่ให้บริการภายในโรงพยาบาล อาทิ แผนกฉุกเฉิน แผนกศัลยกรรม
    รวมถึงห้องพักผู้ป่วย ให้สวยงาม ทันสมัย และพัฒนาปรับปรุงกระบวนการให้บริการ ให้รวดเร็ว

-   ปี 2556 : เมื่อเดือนมีนาคมที่ผ่านมา บริษัทฯ
    ได้ดำเนินการจัดซื้อที่ดินที่ติดกับโรงพยาบาลโดยมีวัตถุประสงค์สำคัญ
    เพื่อทำการก่อสร้างอาคารโรงพยาบาลใหม่ เพื่อรองรับการขยายบริการที่เพิ่มขึ้นในอนาคต
    ขณะนี้อยู่ระหว่างการออกแบบ ในส่วนของการให้บริการจัดตั้งศูนย์ ศูนย์สมองและระบบประสาท
    stroke fast track (Neurology Clinic)
    ให้การดูแลผู้ป่วยทางสมองซึ่งแนวโน้มจะมีผู้รับบริการเพิ่มมากขึ้น

  บริษัทฯ ร่วมรณรงค์เกี่ยวกับการอนุรักษ์พลังงานและสิ่งแวดล้อม
  โดยเข้าร่วมโครงการพัฒนาต่อยอดการดำเนินการจัดการพลังงานตามกฎหมายประเทศไทย
  กับกรมพัฒนาพลังงานทดแทนและอนุรักษ์พลังงาน ไปสู่ระบบการจัดการพลังงานในระดับสากล
  (ISO 50001) เป็นโรงพยาบาลและสถานประกอบการแห่งแรกในประเทศไทย
  ที่สามารถดำเนินการพัฒนาการจัดการพลังงานจนประสบผลสำเร็จ
  ได้รับการรับรองมาตรฐานการจัดการพลังงาน (ISO 50001)

-   ปี2557 : ได้รับการรับรอง JCI Re-Accreditation ในเดือนพฤษภาคม
    และมีการพัฒนาการแพทย์ในสาขาต่างๆ เช่น ผ่าตัดหลอดเลือดสมองหรือโรคหัวใจ
    พัฒนาการรักษาโรคเรื้อรังเฉพาะทางแบบตติยภูมิด้วยมาตรฐานการรักษาสากล (Tertiary
    Care) โดยเน้นการรักษาแบบองค์รวม และมุ่งเน้นการส่งเสริมสุขภาพ การป้องกันโรค
    การคัดกรอง การรักษาโรคและฟื้นฟูสภาพร่างกายของผู้ป่วยให้กลับคืนเป็นปกติ
    ในส่วนที่ดินที่ติดกับโรงพยาบาล ขณะนี้บริษัทฯ
    อยู่ระหว่างดำเนินการขออนุญาตก่อสร้างอาคารโรงพยาบาล

1.3 โครงสร้างการถือหุ้นของกลุ่มบริษัท

- ไม่มี

1.4 ความสัมพันธ์กับกลุ่มธุรกิจของผู้ถือหุ้นใหญ่

- ไม่มี

2. ลักษณะการประกอบธุรกิจ

บริษัท โรงพยาบาลนนทเวช จำกัด (มหาชน)
ประกอบกิจการโรงพยาบาลเอกชนแห่งแรกของจังหวัดนนทบุรี ได้เปิดดำเนินการเมื่อ วันที่ 3
กันยายน 2524 โดยมีสำนักงานใหญ่ตั้งอยู่ที่ เลขที่ 30 / 8 ถนนงามวงศ์วาน ตำบลบางเขน
อำเภอเมือง จังหวัดนนทบุรี 11000 โทรศัพท์ 0-2596-7888 โทรสาร 0-2589-8753
www.nonthavej.co.th เป็นโรงพยาบาลระดับตติยะภูมิ ตั้งอยู่บนเนื้อที่ 4 ไร่ 3 งาน 80
ตารางวา ให้บริการด้านการรักษาพยาบาล โดยเปิดบริการรักษาพยาบาลทั้งผู้ป่วยใน (In
Patient) และ ผู้ป่วยนอก (Out Patient) ตลอดถึงผู้ป่วยฉุกเฉิน
พร้อมด้วยบริการรถพยาบาลตลอด 24 ชั่วโมง
นอกจากนี้ยังให้บริการตรวจสุขภาพทั้งในและนอกสถานที่
โดยทีมแพทย์ผู้เชี่ยวชาญเฉพาะในทุกสาขาและทีมงานที่มีความชำนาญ
พร้อมเครื่องมือและอุปกรณ์การรักษาพยาบาลที่ทันสมัยมีประสิทธิภาพสูง ปัจจุบันมีเตียงสำหรับผู้ป่วยใน
208 เตียง ห้องตรวจผู้ป่วยนอก 90 ห้อง สามารถให้บริการผู้ป่วยนอกได้ประมาณ 2,000
รายต่อวัน ได้ขยายเวลาให้บริการคลินิกผู้ป่วยนอก จนถึงเวลา 24.00 น.

โครงสร้างรายได้จำแนกตามประเภทผู้ป่วย

(หน่วย : ล้านบาท )

  ---------------------------------------- ---------- -------- ---------- -------- ---------- --------
  ประเภทผู้ป่วย                               2557                2556                2555       

                                           มูลค่า       %        มูลค่า       %        มูลค่า       %

  ผู้ป่วยนอก                                  994.12     52.79    952.57     53.47    893.14     51.90

  ผู้ป่วยใน                                   888.93     47.21    828.77     46.53    827.83     48.10

  รวม                                      1,883.05   100.00   1,781.34   100.00   1,720.97   100.00

  อัตราเพิ่ม(ลด)ของมูลค่าการให้บริการรักษาพยาบาล   101.71     5.71     60.37      3.51     271.75     18.75
  ---------------------------------------- ---------- -------- ---------- -------- ---------- --------

โครงสร้างรายได้จำแนกตามประเภทการให้บริการ

(หน่วย : ล้านบาท)

  ------------------------ ---------- -------- ---------- -------- ---------- --------
  ประเภทการให้บริการ         2557                2556                2555       

                           รายได้      %        รายได้      %        รายได้      %

  ค่ายา                     562.85     29.89    542.86     30.47    534.22     31.04

  ค่าธรรมเนียมแพทย์           418.87     22.24    388.80     21.83    378.86     22.01

  ค่าห้องและบริการ            243.68     12.94    229.09     12.86    222.51     12.93

  ค่าเครื่องมือและอุปกรณ์แพทย์    209.78     11.14    197.38     11.08    200.75     11.66

  ค่าตรวจวินิจฉัย              321.33     17.06    303.35     17.03    281.59     16.36

  ค่าอาหาร                  21.30      1.13     20.59      1.16     21.25      1.23

  อื่น ๆ                     105.24     5.60     99.27      5.57     81.79      4.75

  รวมทั้งสิ้น                  1,883.05   100.00   1,781.34   100.00   1,720.97   100.00
  ------------------------ ---------- -------- ---------- -------- ---------- --------

  2.1 ลักษณะผลิตภัณฑ์หรือบริการ

  โรงพยาบาลนนทเวช เป็นโรงพยาบาลระดับตติยะภูมิ ขนาด 208 เตียง
  ให้บริการรักษาพยาบาลแบบสหสาขาวิชาชีพ ครบทุกสาขา
  โดยคณะแพทย์และบุคลากรทางการแพทย์ที่เชี่ยวชาญ และมากด้วยประสบการณ์
  พร้อมทั้งอุปกรณ์ทางการแพทย์ที่ทันสมัยครบวงจร เปิดให้บริการทั้งผู้ป่วยนอกผู้ป่วยในตลอด 24
  ชั่วโมง โดยมีการจัดตั้งศูนย์การแพทย์เฉพาะทางและคลินิกรักษาโรคเฉพาะทางระบบ
  ด้วยแพทย์ผู้เชี่ยวชาญเฉพาะโรค และบริการหลักต่างๆดังต่อไปนี้

1.  ผู้ป่วยนอก มีห้องตรวจ จำนวน 90 ห้อง ประกอบด้วย ศูนย์การแพทย์เฉพาะทาง จำนวน 18
    ศูนย์ คลินิกเฉพาะทาง 4 คลินิก ดังนี้

+---------------------------------+------------------------------------+
| -   ศูนย์เทคโนโลยีผ่าตัดแผลเล็ก (MIS) | -   ศูนย์กระดูกและข้อ                  |
+---------------------------------+------------------------------------+
| -   ศูนย์สูตินรีเวช                  | -   ศูนย์เด็กและวัยรุ่น                  |
+---------------------------------+------------------------------------+
| -   ศูนย์ผู้มีบุตรยาก                 | -   ศูนย์สร้างเสริมสุขภาพ               |
+---------------------------------+------------------------------------+
| -   ศูนย์รักษ์เต้านม                 | -   ศูนย์หัวใจ                        |
+---------------------------------+------------------------------------+
| -   ศูนย์ผ่าตัดผ่านกล้องทางนรีเวช      | -   ศูนย์เบาหวาน                     |
+---------------------------------+------------------------------------+
| -   ศูนย์รักษามะเร็งทางนรีเวช        | -   ศูนย์สมองและระบบประสาท           |
+---------------------------------+------------------------------------+
| -   ศูนย์ผิวพรรณและศัลยกรรมความงาม  | -   ศูนย์รังสีและภาพเพื่อการวินิจฉัย        |
+---------------------------------+------------------------------------+
| -   ศูนย์โรคระบบทางเดินปัสสาวะ      | -   คลินิกจักษุ โสต ศอ นาสิก            |
+---------------------------------+------------------------------------+
| -   ศูนย์ระบบทางเดินหายใจ          | -   คลินิกสุขภาพใจ                    |
+---------------------------------+------------------------------------+
| -   ศูนย์โรคระบบทางเดินอาหารและตับ  | -   คลินิกลำไส้ใหญ่และทวารหนัก          |
+---------------------------------+------------------------------------+
| -   ศูนย์ทันตกรรมปลอดเชื้อ           | -   คลินิกอายุรกรรมและศัลยกรรม         |
+---------------------------------+------------------------------------+
| -   ศูนย์ฉุกเฉินหลอดเลือดสมองและหัวใจ | -   คลินิกโรคไต                      |
+---------------------------------+------------------------------------+

1.  ผู้ป่วยใน ประกอบด้วยห้องพักประเภทต่างๆ ดังนี้

+---------------------------------+------------------------------------+
| -   ห้องคลอด                     | -   ห้องผ่าตัด                        |
+---------------------------------+------------------------------------+
| -   ห้อง ไอซียู , ซีซียู และ เอ็นไอซียู  | -   ห้องทารกแรกเกิด                  |
+---------------------------------+------------------------------------+
| -   ห้องเดี่ยว                     | -   ห้องคู่                           |
+---------------------------------+------------------------------------+
| -   ห้อง Deluxe                  | -   ห้อง VIP                        |
+---------------------------------+------------------------------------+

  1.3 บริการสนับสนุนต่างๆ ดังนี้

+---------------------------------+------------------------------------+
| -   แผนกฉุกเฉิน                   | -   แผนกห้องปฏิบัติการทางการแพทย์       |
+---------------------------------+------------------------------------+
| -   แผนกไตเทียม                  | -   แผนกกายภาพบำบัด                 |
+---------------------------------+------------------------------------+
| -   แผนกโภชนาการ/โภชนบำบัด       | -   นนทเวชสหคลินิก                   |
+---------------------------------+------------------------------------+
| -   บริการตรวจสุขภาพนอกสถานที่      | -   บริการรถพยาบาล รับ – ส่ง ผู้ป่วยตลอด |
|                                 |     24ชม.                          |
+---------------------------------+------------------------------------+

  2.2 การตลาดและการแข่งขัน

(ก) นโยบายและลักษณะการตลาดของผลิตภัณฑ์หรือบริการ

  (1) กลยุทธ์ทางการตลาด

  1.1 นโยบายการตลาด

เน้นการตลาดเชิงรุก ไปพร้อมๆกับการสร้างแบรนด์ เพื่อเพิ่มฐานลูกค้าใหม่
ในกลุ่มลูกค้าทั่วไปและลูกค้าที่เป็นบริษัทฯ การรักษาลูกค้าเก่าโดยการบริหารความสัมพันธ์กับลูกค้า
(CRM) เฉพาะกลุ่มและรายบุคคลเพิ่มมากขึ้น โดยผ่านการจัดกิจกรรมอย่างสม่ำเสมอ
เพื่อส่งเสริมการตลาด ทั้งภายในและภายนอก ตลอดจนการผลิตสื่อสิ่งพิมพ์ต่างๆ
เพื่อเป็นการสื่อสารและให้ข้อมูล นอกจากนี้
โรงพยาบาลยังให้ความสำคัญกับการส่งเสริมสุขภาพแบบองค์รวม ( Holistic Health
Promotion ) เป็นการช่วยส่งเสริมให้ผู้ป่วยได้มีคุณภาพชีวิตที่ดีขึ้น
ทั้งนี้บริษัทมีการพัฒนาคุณภาพการบริการทั้งด้านเทคโนโลยี
และการรักษาพยาบาลอย่างต่อเนื่องให้เทียบเท่าโรงพยาบาลเอกชนชั้นนำ
ในการเข้าสู่มาตรฐานการให้บริการระดับสากล
เพื่อขยายตลาดให้ครอบคลุมทั้งตลาดในประเทศและต่างประเทศ

  1.2 นโยบายด้านพัฒนาคุณภาพการรักษา

มีจุดประสงค์เพื่อพัฒนาศูนย์การแพทย์เฉพาะทาง ( Excellent Center)
เน้นการสรรหาและพัฒนาบุคลากรผู้เชี่ยวชาญการรักษาเฉพาะทางในแต่ละสาขา
นำเทคโนโลยีทางการแพทย์ที่ทันสมัยมีประสิทธิภาพสูงมาให้บริการ
โดยทีมบุคลากรทางการแพทย์ที่มีความรู้ความสามารถ และประสบการณ์

  1.3 นโยบายพัฒนาคุณภาพการให้บริการ

มุ่งเน้นการพัฒนาคุณภาพ และปรับปรุงกระบวนการให้บริการผู้ป่วย
สนับสนุนการให้บริการตามมาตรฐานสากลอย่างต่อเนื่อง
โดยการสร้างความพึงพอใจให้กับลูกค้าสูงสุดด้วยบริการที่สะดวกและรวดเร็ว
โดยการนำเทคโนโลยีสารสนเทศที่ทันสมัยเข้ามาช่วยเสริมการให้บริการ

(2) การจัดจำหน่ายและช่องทางการจำหน่าย

ด้วยประสบการณ์กว่า 33 ปีทำให้โรงพยาบาลมีความเชื่อมั่นในกลุ่มพันธมิตรธุรกิจกว่า 1,000 แห่ง
โดยได้รับการยอมรับจากบริษัทต่างๆ เช่น บริษัทประกันชั้นนำ
รวมทั้งบริษัทคู่สัญญาลูกค้าชั้นนำระดับประเทศและต่างประเทศที่ดำเนินงานในประเทศไทย
จากอุตสาหกรรมต่างๆ เช่น อุตสาหกรรมพลังงาน อุตสาหกรรมอิเลคทรอนิคส์ อุตสาหกรรมยานยนต์
อุตสาหกรรมการบิน และอุตสาหกรรมเครื่องดื่ม เป็นต้น

โรงพยาบาลได้เพิ่มช่องทางการจัดจำหน่ายอย่างต่อเนื่อง
รวมทั้งเพิ่มขีดความสามารถในการยอมรับกลุ่มลูกค้าให้หลากหลายมากขึ้น

โรงพยาบาลมีสัดส่วนของการให้บริการ ดังนี้

สัดส่วนการให้บริการแก่ลูกค้าแต่ละประเภท

(หน่วย : ล้านบาท)

  ----------------------------------- ---------- -------- ---------- -------- ---------- --------
                                      2557       %        2556       %        2555       %

  รายได้จากบริษัทที่ทำสัญญากับทางโรงพยาบาล   614.75     32.64    571.09     32.06    523.93     30.44

  รายได้จากลูกค้าทั่วไป                    1,268.30   67.35    1,210.25   67.94    1,197.04   69.56

  รายได้รวม                            1,883.05   100.00   1,781.34   100.00   1,720.97   100.00
  ----------------------------------- ---------- -------- ---------- -------- ---------- --------

(3) ลักษณะลูกค้า

จำแนกเป็น 2 ประเภท ดังนี้

+----------------------------------+-----------------------------------+
| 1.ลูกค้าทั่วไป                       | คือ กลุ่มลูกค้าที่เข้ามารับบริการรักษาพยาบาล |
|                                  | หรือต                              |
|                                  | รวจสุขภาพโดยรับผิดชอบค่าใช้จ่ายด้วยตนเอง |
+----------------------------------+-----------------------------------+
| 2.ลูกค้าที่มีสัญญาให้บริการ              | คือ                                |
|                                  | กลุ่มลูกค้าที่มีสัญญาตรวจสุขภาพพ           |
| 2.1 ลูกค้าบริษัทคู่สัญญา                | นักงานหรือสัญญารักษาพยาบาลกับโรงพยาบาล |
+----------------------------------+-----------------------------------+
| 2.2 ลูกค้าบริษัทประกัน                | คือ                                |
|                                  | กลุ่มลูกค้าซึ่งท                        |
|                                  | ำสัญญาในรูปแบบประกันสุขภาพหรือประกันชีวิต |
|                                  | ก                                 |
|                                  | ับบริษัทประกันชีวิตโดยค่าใช้จ่ายบริษัทประกันฯ |
|                                  | จะเป็นผู้รับผิดชอบให้ตามเงื่อนไขแห        |
|                                  | ่งสัญญาซึ่งผู้เอาประกันได้ทำไว้กับบริษัทประกัน |
+----------------------------------+-----------------------------------+

(ข) สภาพการแข่งขันภายในอุตสาหกรรม

1.โครงสร้างอุตสาหกรรม

ปัจจุบันประชาชนมีความรู้ความเข้าใจ
ให้ความสำคัญกับการดูแลรักษาสุขภาพและการสร้างคุณภาพชีวิตที่ดี
ให้ความสำคัญในเชิงป้องกันดูแลรักษาสุขภาพเพิ่มขึ้น นอกจากการรักษาพยาบาลเมื่อเจ็บป่วย
ส่งผลให้มีผู้ใช้บริการโรงพยาบาลเพิ่มสูงขึ้น

2.สถานภาพในการแข่งขัน

ธุรกิจโรงพยาบาลมีการแข่งขันสูง
ประสบการณ์ในการให้บริการมีผลกับความน่าเชื่อถือของโรงพยาบาล
ในปัจจุบันการให้บริการของโรงพยาบาลรัฐมีการพัฒนาบริการเทียบเท่ากับบริการของโรงพยาบาลเอกชน
ทำให้โรงพยาบาลต้องเผชิญกับคู่แข่งทั้งโรงพยาบาลภาครัฐและโรงพยาบาลเอกชน

โรงพยาบาลนทเวชมีแนวทางในการบริหารจัดการเพื่อเสริมสร้างข้อได้เปรียบและรองรับสภาวะการแข่งขันสูงของอุตสาหกรรมและความต้องการที่เปลี่ยนแปลงของลูกค้าดังนี้

1. มุ่งส่งเสริมการเป็นโรงพยาบาลครอบครัวชั้นนำทั้งด้านภาพลักษณ์ และบริการ เนื่องจาก
บริษัทเปิดให้บริการมากว่า 30ปี เป็นที่รู้จักกลุ่มลูกค้า มีฐานลูกค้าครอบคลุมทุกช่วงอายุ

2. มุ่งพัฒนาการรักษาในโรคที่มีลักษณะเฉพาะทางและซับซ้อนมากยิ่งขึ้น
และต่อยอดการรับรองคุณภาพรายโรค ทั้งในประเทศและต่างประเทศ เช่น มาตรฐาน JCI และ
HA รายโรค
รวมทั้งนำเทคโนโลยีทางการรักษาพยาบาลที่ทันสมัยมาเพื่อเพิ่มศักยภาพการรักษาพยาบาล

3. มุ่งพัฒนาคุณภาพอย่างต่อเนื่อง โดยการรักษาระดับคุณภาพมาตรฐานสากล (JCI)
รวมทั้งมาตรฐานระดับประเทศ (HA)และ มาตรฐานคุณภาพห้องปฏิบัติการ (ISO 15189 :2007)
และมาตรฐานระบบคุณภาพอาหารสำหรับผู้ป่วย GMP/HACCP

4. ขยายพื้นที่การให้บริการเนื่องจากทำเลที่ตั้งของบริษัท ตั้งอยู่บนถนนงามวงศ์วาน
ซึ่งเป็นศูนย์กลางของชุมชน มีอัตราการเติบโตของชุมชนและที่อยู่อาศัยในพื้นที่ใกล้สูง
ติดห้างสรรพสินค้าขนาดใหญ่ ใกล้กับสถานที่ราชการ รัฐวิสาหกิจขนาดใหญ่

  5. มีการบริหารความเสี่ยงด้านทรัพยากรบุคคล
  ทำให้สามารถวางแผนทรัพยากรเพื่อรองรับการเติบโต และการโยกย้ายบุคลากรทางสายวิชาชีพ
  ทำให้ได้บุคลากรที่มีคุณภาพ และมีปริมาณเพียงพอต่อการขยายตัวและให้บริการ

2.3 การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจัดจำหน่าย ประกอบด้วยปัจจัยที่สำคัญ 2 ประการ คือ

  (1) การจัดหาทีมแพทย์และพยาบาล ที่มีความเชี่ยวชาญในแต่ละสาขาของโรค
  เพื่อสามารถให้บริการแก่ผู้ป่วยได้อย่างทั่วถึง แพทย์และพยาบาลทุกท่านล้วนมีคุณสมบัติครบถ้วน
  และผ่านการคัดเลือกจากองค์กรแพทย์

กำลังการให้บริการเต็มที่และปริมาณการให้บริการจริง

  -------------------------------- ------------ ------------ ------------
                                   2557         2556         2555

  กำลังการให้บริการเต็มที่ (ขณะนี้)                                  

  ผู้ป่วยใน (180 เตียง)                65,700       54,750       54,750

  ผู้ป่วยนอก (2,000 คนต่อวัน)           730,000      730,000      730,000
  -------------------------------- ------------ ------------ ------------

  -------------------------------- ------------ ------------ ------------
                                   2557         2556         2555

  ปริมาณการให้บริการจริง                                         

  ผู้ป่วยใน (เตียง)                    45,081       44,402       47,727

  ผู้ป่วยนอก (คน)                     600,363      589,899      595,567
  -------------------------------- ------------ ------------ ------------

  -------------------------------- ------------ ------------ ------------
                                   2557         2556         2555

  การใช้กำลังการให้บริการผู้ป่วยใน                                  

  ผู้ป่วยใน (%)                       68.62        81.10        87.17

  ผู้ป่วยนอก (%)                      82.24        80.81        81.58
  -------------------------------- ------------ ------------ ------------

(2) การจัดหาวัตถุดิบและผู้จำหน่ายวัตถุดิบ(Suppliers)

(ก) วัตถุดิบได้แก่ ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล (หน่วย :
ล้านบาท)

  -------------------------------- ------------ ------------ ------------
                                   2557         2556         2555

  การสั่งซื้อภายในประเทศ               474.77       515.65       526.32

  การสั่งซื้อภายนอกประเทศ              -            -            -

  รวม                              474.77       515.65       526.32
  -------------------------------- ------------ ------------ ------------

การสั่งซื้อวัตถุดิบ จำพวก ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล
เป็นการสั่งซื้อจากผู้ผลิตหรือตัวแทนจำหน่ายภายในประเทศทั้งสิ้น
โดยกำหนดให้มีคณะกรรมการพิจารณาการนำเข้ามาใช้ในโรงพยาบาล

(ข) การกำจัดวัตถุดิบที่ใช้แล้ว

บริษัทฯ มีการคัดแยกวัตถุดิบที่ใช้แล้ว เป็นขยะrecycle ขยะทั่วไป และขยะอันตราย
ซึ่งขยะอันตรายจะจำแนกเป็น 3 กลุ่ม คือ ขยะติดเชื้อ ขยะสารเคมี ขยะมีคม
โดยสำนักงานเทศบาลนนทบุรีเข้ามารับขยะทั่วไปและขยะอันตรายทุกวัน เพื่อนำไปกำจัดทำลาย
ทั้งนี้เพื่อให้การจัดการวัตถุดิบที่ใช้แล้วมีความปลอดภัยต่อชุมชนและรักษาสิ่งแวดล้อม

สถิติจำนวนน้ำหนักขยะในแต่ละปี ดังนี้

  --------------------------------------- --------------------------------- ---------- ---------- ----------
  ลำดับ                                    รายการ                            ปี 57       ปี 56       ปี 55

  1                                       ขยะทั่วไป (กก.)                     318,389    246,841    224,692

  2                                       ขยะอันตราย (กก.)                   125,761    116,890    125,052

  จำนวนน้ำหนักรวม (กก.)                                                       444,150    363,731    349,744

  จำนวนผู้ป่วยนอก (คน)                                                         600,363    589,899    595,567

  สัดส่วนจำนวนน้ำหนักขยะต่อจำนวนผู้ป่วย(กก./คน)                                     0.74       0.62       0.59
  --------------------------------------- --------------------------------- ---------- ---------- ----------

3. ปัจจัยความเสี่ยง

  ปัจจัยความเสี่ยงจากการเกิดข้อพิพาททางกฎหมาย

การประกอบธุรกิจโรงพยาบาลอาจมีความเสี่ยงจากการถูกฟ้องร้องเรียกค่าเสียหาย
เพื่อเป็นการลดความเสี่ยงที่อาจเกิดขึ้น
บริษัทฯจึงได้จัดให้มีระบบการบริหารความเสี่ยงในการรักษาพยาบาล และนำ

ระบบคุณภาพมาตรฐานโรงพยาบาล ต่างๆอาทิ ระบบคุณภาพมาตรฐานโรงพยาบาล JCI จากสถาบัน
Joint Commission International Accreditation (USA)
,ระบบคุณภาพมาตรฐานโรงพยาบาล HA : Hospital Accreditation
และมาตรฐานคุณภาพห้องปฏิบัติการ (ISO 15189 : 2007) มาบังคับใช้และถือเป็นแนวปฏิบัติ
เพื่อให้มั่นใจว่าการดำเนินการที่เกี่ยวกับการรักษาพยาบาลมีคุณภาพ ความปลอดภัย
และเป็นไปตามมาตรฐาน จะช่วยให้บริษัทฯบริหารความเสี่ยงที่อาจเกิดขึ้นได้เป็นอย่างดี

ปัจจัยความเสี่ยงในการแข่งขันการประกอบธุรกิจ

  ธุรกิจโรงพยาบาลและการให้บริการทางการแพทย์มีการแข่งขันสูงทั้งจากภาครัฐและภาคเอกชน

ทุกแห่งต่างพัฒนาการให้บริการอย่างต่อเนื่อง
ความเสี่ยงที่ผู้รับบริการจะเปลี่ยนไปใช้บริการโรงพยาบาลอื่นดังนั้นบริษัทฯ
จึงต้องคงไว้ซึ่งความเป็นโรงพยาบาลชั้นนำที่มีคุณภาพการให้บริการดีเยี่ยม
ดังนั้นโรงพยาบาลจึงเข้มงวดกับระบบการรักษาพยาบาล โดยนำระบบคุณภาพมาตรฐานโรงพยาบาล
Hospital Accreditation (HA), ระบบคุณภาพมาตรฐานโรงพยาบาล JCI(USA),
มาตรฐานคุณภาพห้องปฏิบัติการ ISO 15189, ระบบคุณภาพอาหาร ระดับสากล GMP/HACCP
และมาตรฐานวิชาชีพต่างๆ ทางการแพทย์อย่างต่อเนื่อง
จัดหาเทคโนโลยีทางการแพทย์ที่ทันสมัยเพื่อเพิ่มประสิทธิภาพการให้บริการ
พัฒนาบุคลากรทางการแพทย์ให้มีความรู้ ความสามารถและพัฒนาการให้บริการที่เป็นเลิศ
(Excellent Services )เพื่อสร้างความประทับใจและความพึงพอใจอย่างสูงสุดให้ผู้รับบริการ

ปัจจัยเสี่ยงจากความผันผวนของอัตราดอกเบี้ย

ในอนาคตหากบริษัทฯ มีหนี้สินทางการเงิน
ความผันผวนของอัตราดอกเบี้ยอาจส่งผลกระทบต่อต้นทุนทางการเงินของบริษัท
บริษัทจะดำเนินการป้องกันความเสี่ยงจากความผันผวนของอัตราดอกเบี้ย
โดยการใช้เครื่องมือทางการเงินและการจัดหาแหล่งเงินทุนที่เหมาะสมกับภาวะตลาดในขณะนั้น

ปัจจัยความเสี่ยงด้านบุคลากรทางการแพทย์

ความรู้ความสามารถและความเพียงพอ ของบุคลากรทางการแพทย์ในสาขาวิชาชีพต่างๆ
มีความสำคัญต่อคุณภาพของการให้บริการรักษาพยาบาลอย่างยิ่ง

บริษัทฯ จึงให้ความสำคัญในการสรรหา พัฒนาและธำรงรักษาบุคลากรที่มีความรู้
ความสามารถและมีผลการปฏิบัติงานดี จึงมีการปรับปรุงกระบวนการบริหารทรัพยากรบุคคล โดย

1. พัฒนากระบวนการสรรหาบุคลากรที่มีคุณสมบัติ มีความรู้ ความสามารถ
ให้เพียงพอกับความต้องการในแต่ละตำแหน่งงาน

2. พัฒนาการบริหารค่าตอบแทนและสวัสดิการ

3. พัฒนาเส้นทางความก้าวหน้าในสายอาชีพต่างๆ

4. พัฒนาด้านแรงงานสัมพันธ์ เพื่อสร้างความผูกพันและความผาสุกให้กับพนักงานขององค์กร

4. ทรัพย์สินที่ใช้ในการประกอบธุรกิจ

บริษัทมีสินทรัพย์รวมสุทธิ ณ วันที่ 31 ธันวาคม 2557 จำนวน 1,664.41 ล้านบาท
ถือเป็นสินทรัพย์ถาวรที่ใช้ในการประกอบธุรกิจทั้งสิ้นจำนวน 1,403.01 ล้านบาท คิดเป็นร้อยละ
84.29 ของสินทรัพย์รวม โดยมีรายละเอียด สินทรัพย์ถาวรหลักที่บริษัทใช้ในการประกอบธุรกิจ ดังนี้

(1) ที่ดิน มีมูลค่าตามบัญชีสุทธิ ณ วันที่ 31 ธันวาคม 2557 เท่ากับ 575.21 ล้านบาท
ประกอบด้วย

+----------------------------+-------------+--------+-----------------+
| ประเภท/                    | ล           | มูลค่า   | ภาระผูกพัน        |
|                            | ักษณะกรรมสิทธิ์ |        |                 |
| ลักษณะทรัพย์สิน                |             | (ล     |                 |
|                            |             | ้านบาท) |                 |
+----------------------------+-------------+--------+-----------------+
| 1.ที่ดิน 6 แปลง               | บร          | 7.87   | ค้ำป             |
|                            | ิษัทเป็นเจ้าของ | ลบ.    | ระกันเงินกู้ระยะยาว |
| รวมเนื้อที่ 4 ไร่ 3 งาน 80      |             |        | วงเงิน 400       |
| ตารางวา                    |             |        | ล้านบาท กับ       |
|                            |             |        | สถ              |
| ที่ตั้ง 30/8 ถนนงามวงศ์วาน      |             |        | าบันการเงินแห่งหนึ่ง |
| ตำบลบางเขน อำเภอเมือง       |             |        | สาขาปากเกร็ด     |
| จังหวัดนนทบุรี                 |             |        |                 |
+----------------------------+-------------+--------+-----------------+
| 2.ที่ดิน 2 แปลง               | บร          | 12.96  | ไม่มีภาระผูกพัน     |
|                            | ิษัทเป็นเจ้าของ | ลบ.    | สาขาปากเกร็ด     |
| รวมเนื้อที่ 2 งาน 38 ตารางวา   |             |        |                 |
|                            |             |        |                 |
| ที่ตั้ง ถนนงามวงศ์วาน           |             |        |                 |
| ตำบลบางเขน อำเภอเมือง       |             |        |                 |
| จังหวัดนนทบุรี                 |             |        |                 |
+----------------------------+-------------+--------+-----------------+
| 3.ที่ดิน 5 แปลง               | บร          | 197.47 | ไม่มีภาระผูกพัน     |
|                            | ิษัทเป็นเจ้าของ | ลบ.    | สาขาปากเกร็ด     |
| รวมเนื้อที่ 7 ไร่ 2 งาน 38      |             |        |                 |
| ตารางวา                    |             |        |                 |
|                            |             |        |                 |
| ที่ตั้ง 68/888 ถนนรัตนาธิเบศร์    |             |        |                 |
| ตำบลบางกระสอ อำเภอเมือง     |             |        |                 |
| จังหวัดนนทบุรี                 |             |        |                 |
+----------------------------+-------------+--------+-----------------+
| 4.ที่ดิน 4 แปลง               | บร          | 356.91 | ไม่มีภาระผูกพัน     |
|                            | ิษัทเป็นเจ้าของ | ลบ.    |                 |
| รวมเนื้อที่ 4 ไร่ 1 งาน 33.7    |             |        |                 |
| ตารางวา                    |             |        |                 |
|                            |             |        |                 |
| ที่ตั้ง ถนนงามวงศ์วาน           |             |        |                 |
| ตำบลบางเขน อำเภอเมือง       |             |        |                 |
| จังหวัดนนทบุรี                 |             |        |                 |
+----------------------------+-------------+--------+-----------------+

(2) อาคารและสิ่งปลูกสร้างโรงพยาบาล ประกอบด้วย อาคาร 6 ชั้นและอาคาร 16 ชั้น
มีมูลค่าสุทธิหลังหัก ค่าเสื่อมราคาสะสม ณ วันที่ 31 ธันวาคม 2557 เท่ากับ 462.54 ล้านบาท

(3) เครื่องมือและอุปกรณ์ทางการแพทย์ มีมูลค่าสุทธิหลังหัก ค่าเสื่อมราคาสะสม ณ วันที่ 31
ธันวาคม 2557 เท่ากับ 230.54 ล้านบาท

(4) สินทรัพย์ถาวรอื่นๆ นอกเหนือจากที่ได้ระบุ มีมูลค่าน้อยกว่าร้อยละ 10
ของสินทรัพย์รวมของบริษัทมูลค่าสินทรัพย์สุทธิ

5. ข้อพิพาททางกฎหมาย

ปัจจุบันบริษัทไม่มีข้อพิพาททางกฎหมายกับบุคคลภายนอกที่มีผลกระทบต่อสินทรัพย์
และการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

1.1 บริษัท

ชื่อบริษัท บริษัท โรงพยาบาลนนทเวช จำกัด (มหาชน)

ชื่อสถานที่ทำการ โรงพยาบาลนนทเวช

ลักษณะการประกอบธุรกิจ ดำเนินธุรกิจโรงพยาบาลเอกชน
ให้บริการการรักษาพยาบาลทั้งผู้ป่วยนอกและผู้ป่วยใน ตลอด 24 ชั่วโมง

ที่ตั้งสำนักงานใหญ่ 30/8 หมู่ 2 ถนนงามวงศ์วาน ตำบลบางเขน อำเภอเมืองนนทบุรี

จ. นนทบุรี

ที่ตั้งสาขา 68/888 ถ.รัตนาธิเบศร์ ต.บางกระสอ อำเภอเมืองนนทบุรี จ.นนทบุรี

เลขทะเบียนบริษัท 0107536001087

Home Page www.nonthavej.co.th

E-Mail nonthavej@nonthavej.co.th

โทรศัพท์ 0-2596-7888 (อัตโนมัติ 200 หมายเลข)

โทรสาร 0-2589-8753

จำนวนและชนิดของหุ้นที่จำหน่าย หุ้นสามัญจำนวน 160 ล้านหุ้น มูลค่าหุ้นละ 1
บาทและเรียกชำระแล้ว

เต็มมูลค่า

1.2 จำนวนและชนิดของหุ้นที่จำหน่ายได้แล้วทั้งหมดของนิติบุคคลที่บริษัทถือหุ้น ตั้งแต่

ร้อยละ 10 ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น

-   ไม่มี –

1.3 บุคคลอ้างอิงอื่น ๆ

นายทะเบียนหลักทรัพย์

ชื่อสำนักงาน : บริษัท ศูนย์รับฝากหลักทรัพย์ (แห่งประเทศไทย) จำกัด

ที่ตั้ง : 62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงเทพฯ101100

โทรศัพท์ : 0-2229-2800 (เบอร์กลาง)

โทรสาร : 0-2654-5427

TSD Call Center : 0-229-2888

E-mail : TSDCallCenter@set.or.th

Website : http://www.tsd.co.th

ผู้สอบบัญชี

ชื่อสำนักงาน : บริษัท สำนักงาน ดร.วิรัช แอนด์ แอสโซซิเอทส์ จำกัด

ที่ตั้ง : 518/3 อาคารภาณุนี ชั้น 7

ถนนเพลินจิต แขวงลุมพินี เขตปทุมวัน กรุงเทพฯ 10330

โทรศัพท์ / โทรสาร : 0-2252-2860 , 0-2255-2518 , 0-2254-8386-7

ที่ปรึกษากฎหมาย

ชื่อสำนักงาน : สำนักงานกฎหมายฟาร์อีสฑ์ (ประเทศไทย) จำกัด

ที่ตั้ง : 121/74-75 อาคารอาร์.เอส.ทาวเวอร์ ชั้น 24

ถนนรัชดาภิเษก แขวงดินแดง เขตดินแดง กรุงเทพฯ 10310

โทรศัพท์ : 0-2641-3181-88 , 0-2248-6711

โทรสาร : 0-2641-3189 , 0-2248-6719